જ્યારે પણ મહિલાઓને અત્યાચારો સહન કરવાની સલાહ આપવામાં આવે છે ત્યારે ત્યારે અન્યાયનો પાયો નંખાઇ જતો હોય છે આજે એકવીસમી સદીની દુહાઇઓ ગાતો સમાજ આ પ્રકારનાં મામલાઓમાં જુનવાણી રીત રસમોને કાયમ રાખવાની વાત કરે તે વાત જ અસહનીય છે પણ આપણે ત્યાં આ પ્રકારની દાંભિક વિચારસરણી પહેલેથી ચાલતી જ આવી છે અને તેના માટે આપણે ઘણી ઉંચી ઉંચી સાંસ્કૃતિક અને મુલ્યવાન વિચારસરણીઓની વાતો ઉપજાવી કાઢેલ છે અને તેના કારણે જ આપણે ત્યાં હજી પણ મહિલાઓને એ દરજ્જો મળી શક્યો નથી જેને તે લાયક છે આજે જ્યારે દરેક મામલામાં મહિલાઓએ પોતાની મહત્તા પુરવાર કરી છે ત્યારે પણ તેને હજી ઘરમાં તો તમામ પ્રકારનાં અત્યાચારો સહન કરવાની જ સલાહ આપવામાં આવે છે આ રીતે આપણે ક્યારે મહિલા સમાનતાની વાતને ખરેખરી વાસ્તવિક બનાવી શકીશું એ એક સવાલ છે જો કે આ વાત આખા વિશ્વમાં પુરવાર થઇ ચુકી છે કારણકે સમય અનુસાર દરેક સમાજે પોતાની વિચારસરણીમાં પરિવર્તન આણ્યું છે અને તે રીતે જ નવા મુલ્યો ઘડાયા છે આપણે ત્યાં આપણે આપણો દંભ છોડીને નવી વિચારસરણી અને માનસિકતા દાખવવાનો સમય પાકી ગયો છે.